Jegyzőkönyv
  

Készült: 2013. május 14-én a Polgármesteri Hivatal tanácstermében a Képviselő-testület nyilvános ülésén.

Jelen vannak: Németh László polgármester

                       Kovács Lászlóné

                       Milon László


           Varga Attila

                       Boskóné Dr Tabányi Annamária aljegyző

              

                      

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 8 órakor.

Javaslatot tesz az ülés napirendjére.

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
120/2013.(V.14.) határozata
Napirend elfogadása

Kunpeszér Község Önkormányzat Képviselő-testülete 2013. május 14. napján megtartott ülésének napirendjét a következők szerint határozza meg: 

1./Vagyongazdálkodási terv elfogadása
2./Nyári gyermekétkeztetés

3./Szabálysértési társulási megállapodás megszüntetése

4./Megyei intézményhálózat-működtetési és köznevelési fejlesztési terv véleményezése

5./Falunapi teendők megbeszélése

6./Egyéb ügyek

1.Napirendi pont tárgyalása
Vagyongazdálkodási terv elfogadása

Előadó: polgármester

(Írásos előterjesztés a jkv. 1. számú melléklete)

Németh László polgármester is merteti az írásos anyagban foglaltakat. Elmondja, hogy a nemzeti vagyonról szóló 2011. évi CXCVI. törvény 9. § (1) bekezdése előírja, hogy a helyi önkormányzat a vagyongazdálkodásának az Alaptörvényben, valamint a 7. § (2) bekezdésében meghatározott rendeltetése biztosításának céljából közép- és hosszú távú vagyongazdálkodási tervet köteles készíteni.

Javasolja a kiküldött tervezet elfogadását.
A Képviselő-testület  4 igen szavazattal az alábbi határozatot hozta:
Kunpeszér Község Önkormányzat Képviselő-testületének

121/2013.(V.14.) határozata

Tárgy: Kunpeszér Községi Önkormányzat közép- és hosszú távú vagyongazdálkodási tervének elfogadása

Kunpeszér Községi Önkormányzat Képviselő-testülete úgy határoz, hogy a nemzeti vagyonról szóló 2011. évi CXCVI. törvény (a továbbiakban: törvény) 9. § (1) bekezdése alapján Kunpeszér Községi  Önkormányzat vagyongazdálkodásának az Alaptörvényben, valamint a törvény 7. § (2) bekezdésében meghatározott rendeltetése biztosításának céljából elfogadja – a határozat mellékletét képező- Kunpeszér Községi Önkormányzat közép- és hosszú távú vagyongazdálkodási tervét.

Határidő: azonnal

Felelős: képviselő-testület

(vagyongazdálkodási terv a jkv. 2. számú melléklete)
2.Napirendi pont tárgyalása
Nyári gyermekétkeztetés
Előadó: polgármester

(Írásos előterjesztés a jkv. 3. számú melléklete)

A polgármester ismerteti a Bács-Kiskun Megyei Kormányhivatal Szociális és Gyámhivatala tájékoztatóját a nyári gyermekétkeztetésről. 
Elmondja, hogy az idén is lehetőség van rendszeres gyermekvédelmi kedvezményben részesülő gyermekek étkeztetésére támogatást igényelni. Tavaly önrész nélkül tudták a gyerekek étkeztetését biztosítani a nyári szünetben. Továbbá elmondja, hogy 49 kiskorú gyermek részesül gyermekvédelmi kedvezményben, így javasolja, hogy 25 gyermek 54 napon keresztüli étkeztetésére nyújtsa be az önkormányzat a támogatási igényét. 

Kérdés, hozzászólás nem volt.

A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének

122/2013.(V.14.) határozata

Tárgy: nyári gyermekétkeztetés

Kunpeszér Község Önkormányzatának Képviselő-testülete (továbbiakban Képviselő-testület) megtárgyalta Németh László polgármester előterjesztését és az alábbi határozatot hozza:

(1) A Képviselő-testület úgy határoz, hogy a nyári gyermekétkeztetésre a 440 Ft/fő/ nap állami támogatást igénybe kívánja venni abból a célból, hogy a 2013. június 17-től 2013. augusztus 30-ig terjedő időszakban 25 rendszeres gyermekvédelmi kedvezményben részesülő gyermeknek és legalább 54 munkanapon keresztül folyamatosan napi egyszeri melegétkeztetést biztosítson.
(2) Képviselő-testület úgy határoz, hogy a települési önkormányzatok részére szociális nyári gyermekétkeztetés céljából 2013. évben nyújtott támogatás igénylésének, folyósításának és elszámolásának részletes szabályairól szóló 30/2013. (IV. 30.) EMMI rendelet 7. § (4) bekezdés nem vállalja.

Határidő: 2013. május 15.

Felelős:

· Németh László polgármester

· Boskóné Dr. Tabányi Annamária aljegyző

3.Napirendi pont tárgyalása
Szabálysértési társulási megállapodás megszüntetése
Előadó: polgármester

(Írásos előterjesztés a jkv. 4. számú melléklete)

Németh László polgármester elmondja, hogy a szabálysértési feladatokat 2012. április 15-től a Kormányhivatalok látják el. A társulás csak a 2012. április 15. előtt indult ügyekben járt el. Jelenleg már nincs ilyen ügy, így a társulási megállapodást meg kell szüntetni.
Felteszi szavazásra a kérdést.
A Képviselő-testület 4 igen szavazattal az alábbi határozatot hozza:
Kunpeszér Község Önkormányzat Képviselő-testületének

123/2013.(V.14.) határozata

Tárgy: szabálysértési hatósági feladatok ellátására szóló társulási megállapodás megszüntetése
1./A Képviselő-testület úgy határoz, hogy  a  szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény alapján 2013. június 30. napjával  a 2007. január 01-én létrehozott,az elsőfokú szabálysértési hatósági feladatok ellátására szóló társulást megszünteti.
2. /A Képviselő-testület felhatalmazza a polgármestert a társulási megállapodást megszüntető megállapodás aláírására.
Felelős:Németh László polgármester
Határidő: 2013. június 30.
4.Napirendi pont tárgyalása
Megyei intézményhálózat-működtetési és köznevelési fejlesztési terv véleményezése
Előadó: polgármester

(Írásos előterjesztés a jkv. 5. számú melléklete)

Németh László polgármester elmondja, hogy a terv jelentős terjedelme (1139 oldal) miatt nem került kiküldésre. Ismerteti a Kunpeszéri közoktatási intézményeket érintő vonatkozásait. Elmondja, hogy a tervben a Kunpeszéri Óvoda vonatkozásában a terv szerint a meglévő óvodai kapacitás elegendő a feladatellátás biztosításához, a helyzet beavatkozást nem igényel.
Az Általános iskola esetében a terv megállapítja, hogy az osztályok létszáma nem éri el az Nkt. által előírt minimumot.

Ismerteti az iskola és az óvoda által a tervhez benyújtott véleményt. 

Javasolja a tervben foglaltak tudomásul vételét figyelemmel az iskola ás az óvoda véleményére is, azzal, hogy az Önkormányzat az iskola, a felső tagozat megtartásához a lehetőségeihez mért minden segítséget hajlandó megadni.

Képviselő-testület 4 igen szavazattal az alábbi határozatot hozza:

Kunpeszér Község Önkormányzat Képviselő-testületének

124/2013.(V.14.) határozata

Tárgy: Megyei intézményhálózat-működtetési és köznevelési fejlesztési terv véleményezése
1./A Képviselő-testület a megyei intézményhálózat-működtetési és köznevelési fejlesztési tervet megismerte és megtárgyalta.

2./A Képviselő-testület a tervben foglaltakat tudomásul vette.

3./A Képviselő-testület a Kunpeszéri Általános Iskola, illetve annak felső tagozata megtartásához szükséges, az önkormányzat lehetőségeihez mérten mindennemű támogatást megad.
Felelős:Németh László polgármester
Határidő: azonnal
5.Napirendi pont tárgyalása
Falunapi teendők megbeszélése

Előadó: polgármester

Németh László polgármester javasolja, hogy 2013. évben a falunapi ünnepség augusztus 10-én kerüljön megrendezésre, hogy ne ütközzön más települések rendezvényeivel.

A Képviselő-testület 4 igen szavazattal az alábbi határozatot hozza:
Kunpeszér Község Önkormányzat Képviselő-testületének

125/2013.(V.14.) határozata

Tárgy: Falunap időpontjának meghatározása
1./A Képviselő-testület úgy határoz, hogy  2013. évben a falunapi ünnepség augusztus 10-én kerüljön megrendezésre.
2. /A Képviselő-testület felhatalmazza a polgármestert a szervezési feladatok ellátásával.
Felelős:Németh László polgármester
Határidő: 2013. augusztus 10.
6.Napirendi pont tárgyalása
Egyéb ügyek

Előadó: polgármester

-Németh László polgármester elmondja, hogy kiírásra került a Mindenki Ebédel pályázati felhívás. Javasolja a pályázatban történő részvételt, így annak nyertessége esetén ezzel is támogatni tudjuk a rászoruló gyerekeket. Ismerteti a részletes pályázati kiírást.
A Képviselő-testület 4 igen szavazattal az alábbi határozatot hozza:
Kunpeszér Község Önkormányzat Képviselő-testületének

126/2013.(V.14.) határozata

Tárgy: Raiffeisen Mindenki Ebédel 2013. pályázat benyújtása

1./A Képviselő-testület úgy határoz, hogy  pályázatot nyújt be a Raiffeisen Mindenki Ebédel 2013. pályázat felhívásra 30 rászoruló 3-14 év közötti gyermek támogatása érdekében.

2. /A Képviselő-testület vállalja
a. hogy a település iskolai és óvodai pedagógusai által megnevezett - legrászorultabb - gyermekek számára juttatják az alapítványi ennivalót.
b. hogy a programot finanszírozó cég alapítvány által közölt adatait a helyi lapban (amennyiben van ilyen) havonta közzéteszi, és a lapból egy támpéldányt minden hónapot követő 10. napon eljuttatnak az alapítványhoz.
c. az átvevő helyen biztosít hűtőszekrényt , melynek térfogata minimum 180 liter., ezen kívül szigorúan ügyel arra, hogy az ételek kiosztásáig a hűtőlánc nem szakad meg.
d. olyan személy kijelölését, aki
1. az alapítvány által - alkalmanként - előre jelzett időpontban, egy féléven keresztül, a kiszállított élelmiszert szállítólevélen átveszi.
2. átvételi ív aláírása ellenében pénteken, illetve az oktatási szünetek előtti napokon, majd legfeljebb 3 naponta kiadja a jogosultaknak
3. az aláíratott átvételi íveket a félév során egy mappába lefűzi, majd a program befejeztével egyben visszaküldi az alapítvány címére. 

2. /A Képviselő-testület felhatalmazza a polgármestert a pályázattal kapcsolatos teendők ellátásával.
Felelős:Németh László polgármester
Határidő: 2013. 05.27.
-Németh László polgármester elmondja, hogy a bölcsődei feladatok ellátására kötött társulás megszüntetését kezdeményezte Kunszentmiklós Város Önkormányzata. Ismerteti a megkeresésben foglaltakat. Javasolja a társulás 2013. június 30-i hatállyal történő megszüntetését.
A Képviselő-testület 4 igen szavazattal az alábbi határozatot hozza:
Kunpeszér Község Önkormányzat Képviselő-testületének

127/2013.(V.14.) határozata

Tárgy: 

A Képviselő-testület úgy határoz, hogy Kunszentmiklós-Kunadacs-Kunpeszér-Tass önkormányzata között bölcsődei feladatok ellátására 2012. december 01-én létrejött társulást 2013. június 30-i hatállyal megszünteti.
Felelős:Németh László polgármester
Határidő: 2013. 06.30.
Mivel az ülésnek több napirendje, kérdés és hozzászólás nem volt, a polgármester azt 8 óra 30 perckor bezárta.

 

Km.f.

 


Németh László                             

       Boskóné Dr. Tabányi Annamária


polgármester                              



aljegyző
